Downloaded from YTS.MX
NETFLIX PRESENTA
Official YIFY movies site: YTS.MX
ASÍ COMEZA A SAGA…
NO ANO 1050, O XEFE VIQUINGO, GUDBRAND O GRIS, PARTIU CON 20 NAVES
DISPOSTO A SAQUEAR NORMANDÍA.
NUNHA ABADÍA, DESCUBRIRON UN CUARTO SECRETO.
OS MONXES SUPLICÁRONLLE A GUDBRAND QUE NON ENTRASE.
ALÍ, OS VIQUINGOS NON ATOPARON OURO NIN PRATA.
NINGÚN DELES COMPRENDEU QUE ACABABAN DE LIBERAR O SABUXO INFERNAL.
O SABUXO ACOMPAÑOUNOS NA VIAXE DE REGRESO Á CASA.
OS VIQUINGOS MORRERON ANTES DE CHEGAR A NORUEGA
E O SABUXO DESEMBARCOU EN TERRA.
ASÍ FOI COMO O MAL SE INTERNOU ATÉ O MÁIS PROFUNDO DOS BOSQUES NÓRDICOS.
CASE 1000 ANOS DESPOIS…
CONCELLO DE NYBO
- Queres flocos de millo? - Home!
Mi madriña.
Tes chocolate.
JONAS: VAS VIR Ó PEIRAO?
Podo ir eu tamén?
Agora non. Vou ir cuns amigos do instituto.
Arthur? Quedei cuns amigos do instituto.
- Xenial. - Vale.
Thale?
Que?
Podes chamarme papá se che parece…
- Non es meu pai, Arthur… - Xa…
Precisas que te leve?
Ola.
- Onde vas? - Quedei cuns amigos do instituto.
Que amigos?
- Tanto ten, non os coñeces… - Vale, pero onde vas estar?
Arthur deume permiso.
- Volve antes das 11. - Xa veremos!
ACADEMIA DE POLICÍA
Viñeches!
Si. Pedíchesmo, así que…
Moi amable. Pensei que estaría ben ensinarche Nybo
e os seus atractivos.
Atractivos?
Si, este é o Peirao.
Vale… Confunde un pouco que o peirao se chame o Peirao.
E esta praia chámase Praia e está no peirao de nome Peirao.
Sorpréndeme que a vila non se chame Vila.
O noso can chámase Can.
- En serio? - Si.
Estades coma unha puta chota.
Vas encaixar á perfección. Senta.
Gústache Nybo?
Si. É un pouco aburrido, pero a peor non pode ir, así que…
- Ó menos es positiva. Gústame. - Gústache o que?
Ola.
Falaba con Thale sobre a nosa fermosa vila.
Entón esta é a chalada que veu de Oslo?
Si, oín algo sobre drogas ou non sei que. Que pasou?
Matei unha persoa.
Xa vexo… Xenial.
- Túa nai non é policía? - Si.
- Non lle irás contar nada disto, non? - Non.
Jonas?
Podemos falar un segundiño?
- Agora? - Si.
Veña.
Si, supoño que podemos falar. Perdoa.
- Que lle quererá a Jonas? - Algo co que ti só podes soñar.
Voute esmagar e chimpar ó lago.
- Inténtao. - Ai si? Queres que o intente?
E se nos falas dese asasinato, T?
Non, eu…
E logo onde vas? A asexalos? Ou vas matar alguén?
- Si, voute matar a ti. - Carallo.
Arre demo.
Boa noite.
Oe…
Viches que na neveira falta unha caixa de cervexa?
Xa non queda? Mañá ó saír do traballo merco máis.
Non, refírome a que…
Veña, deixa de abafar tanto a Thale.
Amais, os meus ombros piden unha masaxe,
xa que moita gana de axudar na casa non tes.
- Porque estou moi ocupada. - Xa.
O único que che pido é que…
Elin? Vou…
Non!
POLICÍA
Desculpe. Son do xornal local. Podería facerlle un par de preguntas?
Por fin chegas, Berg.
- Larga dunha vez! - Un comentario…
Ven, a situación é grave: temos unha rapaza desaparecida, Elin Gran.
É a filla da alcaldesa, medo me da falar con ela agora.
Estamos acordoando a zona e comezaremos a busca de inmediato.
Non cabe dúbida de que o rapaz está consternado, fala sen sentido.
- A túa filla tamén está aquí. - Como dixo?
- Que a túa filla está aquí. - Deus santo.
- Está perfectamente. - Si?
Hai que falar con ela, pero mellor vai ti.
- Está aquí? - Ven.
Miña nai do ceo. Mancáronte? Que pasou?
O sangue non é meu.
Non é teu?
- Estaba no bosque. - No bosque?
Que pasou?
Tesouro, tes que mo contar, que pasou?
Meu ceo, tes que… Inténtao.
Non sei.
Liv? Ven ver isto!
Por aquí!
Que acordoen esta zona. Atopamos un teléfono ensanguentado.
Precisamos un fotógrafo… Precisamos a todo o mundo.
A ver. Ben… Ti fai garda aquí.
Que non pase ninguén.
Hansen, trae a fita.
Que fas, Berg?
Que demo é iso?
Estás ben?
Estou.
Atopástela? A Elin?
Non, pero hai varias persoas buscando.
Meu sol, que pasou onte?
Non…
Non teño nin idea…
Vin que a Elin…
Vin que a abateron.
Despois caín, quedei sen folgos e…
Cando volvín dar a volta…
Vin a Elin alí tirada.
Estaba cuberta de sangue e…
Viches o que era?
Non…
Non sei.
Non.
Vale.
INSTITUTO DE NYBO
Nestas situacións, é importante que vos coidedes uns ós outros.
Non quededes sós na casa se vos preocupa algo,
falade cun amigo ou un achegado para…
E tamén tentade mirar polos demais, para que ninguén se sinta rexeitado ou só.
Sei o moito que lle queriades a Elin.
Era unha rapaza moi sociable e popular.
Dito isto, gustaríanos falar
cos que estivestes esa noite no Peirao.
Chamarémosvos para conversar un pouco.
Perfecto. Grazas.
POLICÍA
Estiveramos bebendo.
Pero… Non estabamos bébedos.
Entón Elin quixo falar comigo.
De que quería falar?
Non sei. Nunca chegou a dicirmo.
Onde estabas?
No bosque.
Na praia.
Vale…
Estabas ti soa ou había alguén máis?
Estaba eu soa.
Viches ou oíches algo?
Non, estaba algo ocupado bicando a Siri.
Sodes parella?
- Non. - Non?
Pero coñeciádesvos dende hai tempo?
Dis que despois oíches un ruído, que clase de ruído?
Un berro… Prantos, berros, algo así.
Pero… Ti sabías que fora Elin quen berrou?
Si. A ver… Foi todo un caos.
Que foi o que viches ó chegar?
Ver non vin nada, estaba moi escuro.
Entón non sabes o que era?
Non, non sei. Parecía un animal.
Puido ser un lobo?
Iso é todo o… Non sei. Nin idea.
- Pensas nel? - Que?
Bótalo en falta?
- Era tan complicado. Tentamos… - Si ou non?
- Non creo que sexa tan sinxelo. - Vale, ben.
Non, pero, tesouro, quero… Escoita…
Eu…
Intentei ter unha boa relación con teu pai.
De verdade, mesmo cando enfermou.
Dixen que tanto ten.
ANATOMÍA DO LOBO
- Si? Aquí Eilert. - Ola, son Liv.
Eilert, igual deberiamos enviar unha partida de caza
se de verdade hai un lobo.
Entendo o teu entusiasmo, pero as cousas teñen a súa orde.
Non podemos ir á caza do lobo ata sabermos o que lle pasou a Elin.
Si, pero, Eilert, se un lobo anda solto no bosque…
Nada de peros. Isto non é Oslo. Aquí temos outros problemas máis locais.
Vale.
- Ben. - Ben.
Merda.
Ola. Si. Cea.
- Que dixeches? - Que a cea está lista. Veña.
A cear.
Non teño fame.
- Pois baixa logo se queres. - Vale.
Imos coa previsión meteorolóxica de hoxe…
Volvéronme quedar as chaves no coche, fas o truco ese teu de policía?
Por suposto.
Berg.
- Ola, son Eilert. - Ola, Eilert.
Vale.
Si. Non, agora mesmo vou.
- Imos cara ó depósito. - Ben.
- Vale. - Adeus.
Que?
É por Elin?
Atopárona a dous quilómetros e medio da escena.
Si, no pescozo ten a marca dunha dentada e unha rabuñadura enorme.
Arrincáronlle o brazo dereito a altura do cóbado.
Perdeu moitos tecidos.
No lado dereito falta un bo anaco.
Marcas de queimaduras nas costas, coxas e pernas,
o que suxire que empurraron ou arrastraron o corpo unha boa distancia.
Berg, podes… Encárgate ti. Eu… preciso tomar o aire. Deseguida volvo.
O que quero dicir é…
que a hipótese do lobo…
Non che estou eu moi segura.
Teño un irmán granxeiro en Osterdalen e teño visto…
A ver, vin varios dos animais que pillou o lobo alá arriba.
E esas feridas non se parecen en nada a estas.
Chama este tipo. É un dos maiores expertos en predadores do país.
Vale.
- Vela non che fará ben. - Necesítoo.
É a vítima dun crime.
Si, enténdoo.
- Quere ver a súa filla. - Agarde…
A doutora non rematou o exame, así que non podo deixar que pase…
Non é decisión súa.
Vaime impedir ver a miña filla?
Eilert?
Berg ten razón. Síntoo, Tove.
A túa filla, acaso non estaba tamén alí?
- Si. - Exacto.
- Puido ser ela. - Seino.
Puido tocarlle a ela ou a calquera deses rapaces,
pero é a miña Elin quen está aí.
Quero vela…
Síntoo, pero teñen que rematar a análise…
Non sei que vou facer agora sen ela. Non sei.
Prométolle que farei todo o posible para atrapar o culpable.
Thale?
Thale!
FACULTADE DE VETERINARIA DE NORUEGA
Ben, iso é todo por hoxe.
Oe, William… Como tes a axenda?
Que precisas?
Recibín unha petición insólita da oficina do shériff de Nybo, Telemark.
Cren que están a lidar cun lobo
que atacou e matou unha rapaza da vila.
- Os lobos non matan humanos. - Exacto.
Por iso queren que envíe un experto
que poida determinar se é un lobo.
Interésache?
Por suposto.
Farei oco na axenda en canto remate aquí.
Excelente. Vounos avisar.
JONAS: PODEMOS FALAR?
POLICÍA
Ola.
Chámome Lars Brodin e preciso falar co xefe de policía.
É sobre o asasinato de Elin Gran.
Non leva moito traballando aquí, verdade?
Non, son de Suecia. E vostede?
De Noruega, Suecia… Finlandia…
Dixo que tiña información sobre…
Elin Gran.
Á axente sóalle de algo a palabra "licántropo"?
Porque iso… é o que perseguides.
E como sabe vostede o que estamos a buscar?
Porque levo media vida atrás desa cousa.
É un warg. Un lobo. Un lobishome.
Un home lobo?
Sei o que pensa, cre que é imposible.
Pero créame cando lle digo
que están ante unha besta sanguinaria
e teñen que detela antes de que a infección se estenda.
Hai que cortar a liñaxe de raíz.
Non sei que cre que fai, pero isto é unha enorme falta de respecto.
Mataron unha rapaza
e vostede vén aquí e faime perder o tempo con historias e mitos sobre lobishomes…
O home lobo que anda tan campante por Nybo non é mito ningún, axente Berg.
Ben…
Rematamos, entón.
Vale.
Se precisa axuda coa caza, estarei na zona de acampada.
Quedarei alí ata que maten a besta.
Se tivese que darlle un consello,
diríalle que busque un lugar onde o lobo poida agocharse.
Unha gruta, unha cova ou algo así.
A súa arma regulamentaria é unha Heckler & Koch de nove milímetros?
Si, esa é que adoita empregar a policía norueguesa.
Isto…
Isto é o único capaz de matar a besta.
Que teña un bo día.
Perdoa por non responder…
Ás mensaxes e todo iso, digo. É que…
Son eu quen debería desculparse por meterte nesta lea.
Non, ninguén ten a culpa do que lle pasou a Elin.
Quero dicir, non podemos…
Aínda o vexo…
Cando pecho os ollos.
Xa, eu tamén.
Oxalá todo isto remate dunha vez.
Eu estou feita un desastre…
É que… O único que quero é berrar e botar a correr para non determe máis e…
Gustaríame escapar.
Non es un desastre, só rara.
Imos marchando?
Vou pagar.
Mimá… Échevos tan delicadiña que…
- Vaites, T, que hai? - Podedes deixar de chamarme así?
É certo o que din?
Que din?
Que puideches salvar a Elin, pero fuxiches.
Quen di iso?
Non sei, a xente.
Hostia, rapaces, mirade para aquí? Que carallo che pasa no ombro?
Non fodas, iso está infectado. Tes a rabia ou que?
Incrible. Que noxo.
Que pasa?
Só me chanceaba con que tiña a rabia.
Ola?
Ocupado.
Está ocupado!
Que queres?
Que tal? Só quería preguntarche como estabas.
Estiven pensando sobre o que falamos o outro día no coche e… Meu Deus.
- Para! Quieta! - Iso ten que cho ver un médico.
Estou ben. Non pasa nada.
Eu esfórzome. Xa veremos como vai a cousa.
Por iso viñemos aquí, para comezar de cero, entendes?
Pois non, non entendo.
É broma, non?
Mudámonos a Nybo, mamá!
Tivo que morrer papá para que quixeses apoiarme.
Para, non me fales así. Non o fagas.
Ti non tes a máis mínima idea, oíches?
- Déixame ver. - Non! Para!
Oe…
Thale, agarda… Escoita… Síntoo.
Vale…
Hostia.
- Estás ben? - Si…
Si. Estou…
Segura?
Estou ben.
Si?
Oe…
Só quería dicirche que Vidar…
Vidar é un panoco.
E agora creo que debín atizarlle ou algo.
Ou sexa, debín atizarlle.
Puiden darlle unha tunda.
- O armario da esquerda. - Si, xa o vexo.
Xusto… No estante de enriba.
- Oe… Eu adoito poñelo na sala. - Chámote nun rato.
Ola, busco a Liv Berg.
Son o veterinario.
Ai, claro. Desculpe.
Liv? Chegou o veterinario.
O interesante é que todas as dentadas son do mesmo animal.
Así que o que cometeu o asasinato foi un animal grande.
Si, atopamos unha pouta… Na escena do crime.
Podo vela?
As mordeduras son máis grandes que as dun lobo normal, pero…
Sen dúbida isto é a pouta dun lobo e cadra coas feridas.
Mais é excepcionalmente grande.
Está seguro de que é un lobo?
Sen dúbida.
Ben, pedirei o permiso de caza.
Ben, atendede.
Elin Gran desapareceu nesta zona, a delimitada polas fitas.
O corpo apareceu aquí,
en Gjerstadlia, a uns 2,5 km cara ó bosque.
Propoño comezar aquí e establecer o primeiro punto alí.
Veña, vamos.
É un terreo escarpado con moito mato. Blystad?
- Aforrade enerxía. - Entendido.
Entón, axente Berg… Adoita ir vostede moito de caza?
Que? Non, animais nunca cacei.
Nunca cazou animais, esa é boa.
Vamos, Mira.
Non se preocupe. O lobo ese pode darse por morto e esfolado.
Non se afaste e todo irá ben.
Brynjar? Por que non me das…
Fenris,
tamén coñecido como "Fenrisúlfr",
foi un enorme e aterrador lobo da mitoloxía nórdica.
É fillo de Loki e a xiganta Angrboda,
pais tamén da Serpe de Midgard e de Hela.
Os Aesir descubriron que os tres medrarían en Jotunheim
e presaxiaron que causarían moitos desastres e estragos…
Que?
Desculpa?
Odín lanzou a serpe ó mar…
Thale?
Veña.
- Que pasa? - Cheirou algo.
É un…
É un refuxiado.
Papeis de inmigración.
Eilert. Eilert, estás ben?
O can ten algo.
Eilert? Es o shériff. Veña.
Encárgate ti.
Ben, a ver… Andersen e Blystad, ficade aquí protexendo o corpo.
Nós iremos ver que atopou Mira.
Precisamos máis xente.
Vós vixiade ata que cheguen reforzos.
Se vedes un lobo, disparade. Entendido?
Veña.
Ola?
Vai todo ben?
Ola?
Ti tes a culpa, Thale.
Por que me deixaches morrer?
É un dos condutos de ventilación da antiga mina.
Adoitaba ter moita actividade, pero pechárona.
Non deberiamos ir ver que hai dentro?
Irei eu.
Que diaños é iso?
Oíches iso?
Veña, ho! Volve!
Acaso estás xordo? Temos que liscar!
Cálmate. Agardaremos aquí, como dixo a policía.
A policía dixo que tiñamos que…
Andersen? Andersen, contesta!
Blystad, Andersen, dicide algo!
Merda!
Liv, podes abrir os ollos?
Grazas. Moi ben.
Tes unha fractura de pulso bastante grave.
Temo que vas ter que levar escaiola ó menos seis semanas.
Ben. Moi ben. Vale.
Como está Eilert?
Sabía que levo 15 anos na alcaldía de Nybo?
Quince anos loitando por este lugar con todas as miñas forzas
Adoro Nybo.
Pero isto que está a pasar…
É terrible.
Unha maldita desgraza.
Mais…
Sairemos adiante.
Ben…
Os nosos pensamentos e condolencias están cos que deixaron a vida,
mais nós loitaremos e perduraremos, como sempre fixemos.
Aquí, en Nybo, unímonos ante a adversidade e a tristura
e aledámonos de que xa todo rematase e á fin podamos mirar cara ó futuro.
Estou segura de que a miña Elin agradecería
que deixásemos todo isto atrás.
Que opina sobre o acontecido durante a caza do lobo, Berg?
Non sei moi ben que dicir, pero, por suposto, síntome…
atafegada… pola situación.
Os meus pensamentos están cos falecidos e as súas familias.
Hoxe é un día moi difícil para todos nós, así que…
Podería dicirnos se cren que hai máis lobos na zona de Nybo?
Pensamos que só hai un.
Que fas aquí?
Camiñabas durmida.
Estou moi cansa.
Teño a sensación de que hai meses que non durmo.
Eu sempre coidarei de ti.
FACULTADE DE AGRICULTURA DE NYBO
Ola.
Por aquí é normal disparar balas de prata ós lobos?
Saqueille oito balas de chumbo, que deberon bastar para detelo,
pero, segundo o resultado da autopsia…
a que o matou foi esta.
Vale, pero como podes asegurar que morreu por mor desa bala?
Mira os orificios de entrada das balas de chumbo:
oito impactos no corazón e pulmóns, máis que dabondo para matar un lobo,
pero apenas danaron os órganos.
Agora compárao co orificio da bala de prata:
hemorraxia masiva e tecidos adxacentes desfeitos.
Case parece unha reacción química.
Que ves aí?
Unha unlla.
Si. A pouta que atopastes no bosque pertence a este lobo.
Pero… Que insinúas?
Perdeu unha pouta e medroulle unha unlla?
Onte falei cun colega para comprobar
se hai rexistros deste tipo de mutacións en lobos.
E?
Dixo que só podía ser un lobishome.
Pero non existen.
Buscamos a Lars Brodin.
Está por alí.
Anda indo e vindo, pero…
Non sei…
É un tipo peculiar.
O outro día vino fabricar munición, é un criminal ou que?
Grazas. Chamarémolo se precisamos algo máis.
E? Oín que a caza foi un éxito.
Morreron catro persoas e outra está en coma, a min non che me parece un éxito.
Sacamos nove balas.
Oito balas de chumbo…
E esta.
Gustaríame que lle dixese a William o que me contou sobre…
sobre os lobishomes.
Tirácheslle a un lobishome vello que había moito que vagaba por aí.
Levaba máis de dous anos seguíndolle o rastro.
Descubrino cando…
Cando matou un neno en Finlandia, preto da fronteira rusa.
O lobo ten unha forma rara, pero…
probablemente sexa por mor dunha sarna prolongada e vasta.
Sarna?
Mirade.
Vós oídes a palabra "lobishome"
e imaxinades unha mestura de home e lobo
que corre a dúas patas e ouvea cando hai lúa.
Seguramente, os viquingos trouxeron o veleno con eles
dende a Europa do século XII.
É difícil saber a data e o lugar de orixe da especie,
pero os humanos sempre quixeron conquistar e dominar o poder dos animais.
Ó principio a través de sacrificios, experimentos…
Cruzando diferentes especies.
Un experimento científico frustrado?
Exacto!
Un lobishome novo é coma un can coa rabia.
Tolo e salvaxe. Voluble.
Impúlsao a sede de sangue humano
e, cando satisfai esa necesidade…
Mestúrase con outros lobos e recorre amplas distancias.
Vale. E que pasa cando o veleno comeza a actuar?
O humano experimenta unha transformación gradual.
Amplifícanse os sentidos.
A face empeza a asemellarse á dun animal.
Dentes, poutas…
É entón cando o animal toma o control.
E hai algún xeito de… reverter o proceso?
Cando se completa a maldición,
o humano pérdese para sempre.
Pero a maldición non cesará ata matar todas as bestas
e romper o círculo de sangue.
Cortar a liñaxe de raíz, non?
JONAS: QUERES QUEDAR?
Como cres que se chama este sitio?
Déixame adiviñar. Chámase…
O Miradoiro?
- Non amoles! - Si, chámase o Miradoiro.
- Non pode ser. - É unha tolemia.
Oe, que che pasou no instituto?
Pois… Non teño nin idea, a verdade.
Despois do que pasou, todo é…
O certo é que son un desastre.
Perdoa.
É meu pai, teño que contestar.
- Claro, adiante. - Perdoa.
Ola, papá.
Non. Fun dar unha volta.
Non, o coche está aparcado. Só estaba a tomar o aire.
Saín a ver se pasaba algo interesante.
Vale, pero unha cousa…
Vale. Adeus, papá.
Thale?
Lisca.
Vale, informaron ó familiar máis próximo?
Ó máis próximo.
Vale. Vou de camiño.
Tras o exame preliminar,
calculo que a vítima morreu onte entre as 10 e as 11 da noite.
E son o mesmo tipo de feridas que vimos no corpo de Elin Gran?
- Si. - Liv? Podemos falar?
A distancia entre os caninos é menor.
Máis pequena?
Trátase dun animal, pero dun máis pequeno.
Non é o mesmo que matou a Elin.
Merda.
Síntoo.
EXPRESO DE NYBO: NYBO - OSLO
RESULTADOS DO TEST DE ADN
SEMELLANZAS ENTRE A MOSTRA DE HUMANO E LOBO.
Informan dun grave accidente no túnel de Nybo.
Descoñécese o alcance, pero é probable que haxa varias persoas feridas.
- Berg. - Estás moi lonxe do túnel de Nybo?
Avisáronnos de que hai persoas feridas
e un animal matando xente, quizais sexa un lobo.
Estou no túnel. Sae fume do interior.
Mantennos informados.
Que pasou?
Hai unha morea de feridos. Vaia axiña!
Ei! Dentro hai un monstro! Corra!
Ola?
Son policía.
Liv!
O lobo deu positivo en ADN humano.
É Thale.
O lobishome é miña filla, William. Miña filla.
Teño que atopala.
Ola!
Ola. Non pasa nada.
Merda!
Jenny… Agóchate. Tes que correr e agocharte.
Merda, que?
Hostia.
Vide rápido! Mimá, vaia golpe deu!
Recibimos varios avisos da presenza dun lobo no centro.
Meu Deus.
Varias persoas feridas de gravidade.
Permiso concedido para levar rifle. Cambio.
Non lle podo disparar a miña filla.
Teño sedante abondo para durmir un elefante.
Irmá.
Eu coidarei de ti.
Arthur? Arthur!
Mírame! Arthur! Mírame!
Arthur! Onde está Jenny?
Corre.
Irmá.
Irmá. Eu coidarei de ti.
Jenny!
Veña!
Correde!
Cara á porta!
O cristal! Aparta.
Jenny! Agóchate!
William…
William!
William…
Síntoo, meu sol.
Mamá está aquí.
- Ola. - Ola, tes os papeis?
- Que é isto? - A ver, se…
- Que teñas boa tarde, Liv. - Grazas. Ti tamén.
Subtítulos: Laura Feijóo Sánchez